
ประกาศองค์การบริหารส่วนตำบลเกาะขันธ์
  เรื่อง ประมวลจริยธรรมของข้าราชการ 
ขององค์การบริหารส่วนตำบลเกาะขันธ์  จังหวัดนครศรีธรรมราช พ.ศ. ๒๕๕๕
********************************************************



ตามที่องค์การบริหารส่วนตำบลเกาะขันธ์ ได้ประกาศมาตรฐานทางคุณธรรมและจริยธรรมของข้าราชการ พนักงาน และลูกจ้างขององค์การบริหารส่วนตำบลเกาะขันธ์ ลงวันที่ ๑๖ มกราคม ๒๕๔๙ ตามนัยมาตรา ๗๗ แห่งรัฐธรรมนูญแห่งราชอาณาจักรไทย พุทธศักราช ๒๕๔๐ ไปแล้ว  นั้น 
เนื่องจากรัฐธรรมนูญแห่งราชอาณาจักรไทย พุทธศักราช ๒๕๕๐  มาตรา ๒๗๙  บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง  ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ  รวมทั้งกำหนดขั้นตอนการลงโทษตามความร้ายแรงแห่งการกระทำ  ทั้งนี้  การฝ่าฝืน หรือไม่ปฏิบัติตามมาตรฐานทางจริยธรรมดังกล่าว  ให้ถือว่า เป็นการกระทำผิดทางวินัย 

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๗๙ องค์การบริหารส่วนตำบลเกาะขันธ์  จึงให้ยกเลิกประกาศมาตรฐานทางคุณธรรมและจริยธรรมที่อ้างถึง  และให้จัดทำเป็นประมวลจริยธรรมของข้าราชการองค์การบริหารส่วนตำบลเกาะขันธ์แทน เพื่อเป็นเครื่องกำกับความประพฤติของข้าราชการในสังกัดตามประมวลจริยธรรมแนบท้ายนี้

ทั้งนี้   ตั้งแต่บัดนี้เป็นต้นไป



  ประกาศ ณ วันที่  ๘ เดือน ตุลาคม พ.ศ. ๒๕๕๔
   

 (นายอุดม  ไชยภักดี)
                                                    นายกองค์การบริหารส่วนตำบลเกาะขันธ์
